
Bērnu reģistrēšana 1. klasē 2026./2027. mācību gadā sāksies 
2026. gada 2. martā plkst. 8.00.
 
Bērna likumiskais pārstāvis iesniegumu skolā var iesniegt, sākot ar 2026. gada 2. marta plkst. 8.00:
· klātienē, personīgi ierodoties skolā pie sekretāres 214.kabinetā (2. stāvā) 
vai
· elektroniski (parakstītu ar drošu elektronisko parakstu un laika zīmogu).
 
Iesniegumi, kas elektroniski iesūtīti pirms 2026. gada 2. marta plkst. 8.00, netiks reģistrēti. 

[bookmark: _GoBack]IESNIEGUMA IESNIEGŠANA KLĀTIENĒ

Ierodoties izglītības iestādē, bērna likumiskais pārstāvis uzrāda šādus dokumentus:
· personu apliecinošu dokumentu; 
· bērna dzimšanas apliecību vai bērna personu apliecinošu dokumentu (iesniegumā norādīto datu salīdzināšanai);
· dokumentu, kas apliecina tiesības pārstāvēt bērnu, ja dokumentu iesniedzējs nav bērna tēvs vai māte.

Ja bērns tiek pieteikts speciālās izglītības programmā vai tiek ieteikti atbalsta pasākumi, pedagoģiski medicīniskās komisijas atzinums izglītības iestādē jāiesniedz iesnieguma iesniegšanas brīdī vai ne vēlāk kā līdz mācību gada sākumam.

Iesniegums jāaizpilda drukātiem burtiem vai datorrakstā.

Aicinām iesniegumu aizpildīt iepriekš. Iesnieguma veidlapa pievienota PIELIKUMĀ.
 
Iesnieguma iesniegšana elektroniski

Uz izglītības iestādes elektroniskā pasta adresi: pieteikums.pbp@izglitiba.jelgava.lv nosūta:
· iesniegumu, parakstītu ar drošu elektronisko parakstu un laika zīmogu;
· dokumenta kopiju, kas apliecina tiesības pārstāvēt bērnu, ja iesnieguma iesniedzējs nav bērna tēvs vai māte.

Elektronisko iesniegumu var sagatavot un parakstīt pirms 2. marta, lai 2. martā no plkst. 8.00 veiktu iesnieguma iesūtīšanu.

Bērnu uzņemšana 1. klasē notiks, ievērojot šādu prioritāro secību:
1. Jelgavas Paula Bendrupa pamatskolā (turpmāk – skolā) mācās bērna brālis vai māsa, vai bērnam ir nodibināta aizbildnība;
2. bērna likumiskajam pārstāvim ir nodibinātas darba tiesiskās attiecības ar skolu;
3. skola ir tuvākā bērna deklarētajai dzīvesvietai Jelgavas valstspilsētas pašvaldības administratīvajā teritorijā, un bērna deklarētā dzīvesvieta šajā teritorijā ir nepārtraukta vismaz 6 mēnešus pirms iesnieguma iesniegšanas brīža;
4. pārējie Jelgavas valstspilsētas pašvaldības administratīvajā teritorijā deklarētie bērni;
5. pārējie bērni – iesniegumu reģistrēšanas secībā.

Par bērnu uzņemšanu 1. klasē tiks paziņots 2026. gada 9. aprīlī, nosūtot informāciju uz iesniegumā norādīto bērna likumiskā pārstāvja e-pasta adresi.

Kontaktpersona: sekretāre, tālruņa numurs: 63021773.

